open-index/open-wikipedia-markdown huggingface dataset:
CFA-franc

**CFA-franc** er en valuta som brukes i 12 tidligere franske kolonier i Afrika samt i Guinea-Bissau og Ekvatorial-Guinea. Den kalles også *franc CFA* (den vanlige franske ordstillingen), eller *CFAF*.

## Historie
Valutaen ble opprettet samtidig som CFP-franc den 26. desember 1945, som valuta for de franske kolonier i Afrika. Navnet sto opprinnelig for *franc des Colonies Françaises d'Afrique* (de franske koloniene i Afrikas franc). I forbindelse med begynnende løsriving av kolonier måtte man endre dette, og man valgte å finne et navn som gjorde det mulig å beholde forkortelsen CFA. Den første endringen, i 1958, var til *Franc des Communauté française d'Afrique* (det franske afrikanske samfunns franc). Etter at brukerlandene var blitt selvstendige fikk den igjen nytt navn, nemlig det nåværende ''Franc des Communauté Financière Africaine (det afrikanske økonomiske samfunns franc).

Valutaen var tidligere bundet til franske franc. Den opprinnelige vekslingskursen, i 1945, var 1 CFA-france = 1,7 franske franc. Ved innføringen av euro i Frankrike ble bindingen overført til den nye valutaen. Den daværende kursen på 100 CFA-franc = 1 fransk franc ble overført direkte, slik at bindingen siden 1. januar 1999 har vært 655,957 CFA-franc = 1 €.  

Endringene som er gjort i verdi har stort sett vært knyttet til endringer i fransk valuta. Dette har gjort den til en av de sterkeste valutaene i Afrika, men samtidig har den hatt en kunstig høy verdi som har gjort det vanskelig å følge den økonomiske utviklingen i brukerlandene. Den har kun blitt devaluert en gang, i 1994, da verdien ble endret fra 1 CFA-franc = 0,02 franske franc til 1 CFA-franc = 0,01 franske franc.

## Institusjoner

CFA-franc finnes i to versjoner, med samme verdi. Begge er garantert av Frankrike.

### Vestafrikansk CFA-franc

Denne versjonen utstedes av De vestafrikanske staters sentralbank (BCEAO), og brukes i de 8 landene som er medlem av Den vestafrikanske økonomiske og monetære union (UEMOA):

* Benin
* Burkina Faso
* Elfenbenskysten
* Guinea-Bissau
* Mali
* Niger
* Senegal
* Togo

ISO 4217-koden er XOF

### Sentralafrikansk CFA-franc

Denne versjonen utstedes av Sentralbanken for de sentralafrikanske statene (BEAC), og brukes i de 6 landene som er medlem av Den sentralafrikanske økonomiske og monetære union (CEMAC):

* Den sentralafrikanske republikk
* Ekvatorial-Guinea
* Gabon
* Kamerun
* Kongo-Brazzaville
* Tsjad

ISO 4217-koden er XAF.

## Referanser
Språkpolitikk

**Språkpolitikk** er mål, tiltak og regler for språket som brukes i et land, en organisasjon eller en annen virksomhet. Språkpolitikk omfatter i videre forstand også de bevisste retningslinjer og politikk for språkbruken i for eksempel en skrevet tekst. 

Land som Frankrike, Norge, Island og andre har hatt en offentlig språkpolitikk som har forsøkt å passe på det nasjonale språket og hindre for mange nye, fremmede lånord, særlig fra engelsk.

## Språkpolitikk i Norge
Den spesielle språksituasjonen i Norge med to sidestilte skriftspråk, nynorsk og bokmål, er både en forutsetning for, og et resultat av, myndighetenes språkpolitikk. Under dette området hører statlige forsøk på språknormering, regler for språkbruk i kringkastingen, sidemålsopplæring i skolen og kommunenes valg av hovedmålform. Språkpolitikken har alltid vært omstridt, ikke minst fordi språket er en del av menneskers grunnleggende identitet.

### Valgfritt sidemål
Oslo kommune vedtok og fikk i begynnelsen av september 2004 godkjent en forsøksordning med valgfri sidemålsundervisning i skolen. Forsøket var et kompromiss, som innebærer at halve årskullet slipper sidemål. — «Jeg synes det er positivt og spennende. Forsøket kan gi et bedre grunnlag for den videre debatten om sidemålet», uttalte utdannelsesminister Kristin Clemet. Også Vestfold fylkeskommune varslet at den ville søke om å få gjøre sidemål valgfritt.

## Referanser


## Se også
* Språkplanlegging
* Norske språkorganisasjoner omtalt på norsk wikipedia
* Norske rettskrivninger
* Samnorsk

## Eksterne lenker
* Språkrådet
Illinois

**Illinois** (uttales  ) er en delstat i Midtvesten i USA, med tilnavnet *Prairie State* (prærie-staten). Den grenser mot Michigansjøen i nordøst, Indiana i øst, Kentucky i sørøst, Missouri i sørvest, Iowa i nordvest og mot Wisconsin i nord. Hovedstaden er Springfield, og den største byen er Chicago.

## Geografi

Illinois er delt i tre distinkte deler. Området rundt Chicago ligger ved Michigansjøen og er tett befolket. Området er også sterkt industrialisert. 

Den sentrale delen av staten består av flat prærie og er tynnere befolket. Hovednæringsveien i denne delen av staten er landbruk. Hovedstaden Springfield ligger i det sentrale Illinois.

Den sydlige delen av Illinois ligger i møtepunktet Mississippi og Ohioelven. Denne delen av staten kalles Little Egypt. Her er landskapet mer variert og klimaet varmere. Tidligere var dette bomullsland, i nyere tid utvinnes olje og kull.

## Historie

De første europeerne i området var de franske oppdagerne Jacques Marquette og Louis Joliet i 1673. Illinois ble derfor underlagt Frankrike, helt til det ble avstått til Storbritannia i 1763. I 1778 gjorde Virginia krav på Illinois, et krav de gav opp i 1783. Illinois ble da innlemmet i Nordvestterritoriet.

I 1818 ble Illinois USAs 21. stat. Området hadde på denne tiden  innbyggere. 

President Abraham Lincoln var fra illinois og bodde her mesteparten av livet. Under den amerikanske borgerkrigen var Illinois en viktig stat på Unionens side, og staten bidro med  soldater.

Etter at Michigansjøen fikk kanalforbindelse gjennom først Illinois and Michigan Canal i 1848, og deretter utvidet gjennom Chicago Sanitary and Ship Canal i 1900 til Mississippielven, vokste Chicago sterkt. Byen ble etter hvert et jernbaneknutepunkt og ble kjent for sin kjøttindustri. Fra 1870 til 1900 vokste Chicago fra  til 1,7 millioner innbyggere.

## Demografi

Pr. 2010 har Illinois et innbyggertall på . To tredjedeler av disse bor i Chicagoområdet og 43 % i Cook County alene.

De største etniske gruppene i Illinois er tyskættede (19,6 %), afroamerikanere (15,1 %), irskættede (12,2 %), meksikanskættede (9,2 %) og polskættede (7,5 %).

80 % av innbyggerne i Illinois er kristne. 50 % tilhører forskjellige protestantiske trossamfunn, og 30 % er katolikker. De fleste katolikkene er konsentrert i Chicagoområdet. Rundt Chicago bor det også en del jøder.

## Økonomi

 Kilde: *The World Almanac 2008*, side 45 og 555-587. 

## Justis
Den amerikanske delstaten Illinois vedtok enstemmig å avskaffe dødsstraff i 2011.

Illinois ble den 16. amerikanske delstaten som har avskaffet dødsstraff.

Ingen er blitt henrettet i Illinois siden den daværende guvernøren suspenderte gjennomføringen av dødsstraff i 2000. Årsaken var en rekke saker på 1990-tallet, hvor DNA-prøver avdekket at flere dødsdømte var utsatt for justismord.
Tolv personer er blitt henrettet av delstaten Illinois siden 1976.
I samme periode har 20 dødsdømte blitt benådet.

## Referanser


## Eksterne lenker
* 
* U.S. Census Bureau om illinois
Multi rolle radio

**Multirolleradio** (MRR) er et militært VHF-mobilradiosystem for taktisk samband. Systemet er beregnet på tale- og dataoverføring i frekvensbåndet 30-88 MHz. MRR kan sende tale, data og tekstmeldinger med høy sikkerhet. Sikkerheten oppnås ved kryptering, frekvenshopping og spredt spektrum modulering. MRR blir også brukt som relé.

Systemet er utviklet ved Forsvarets forskningsinstitutt for det norske forsvaret og Nato for operativ bruk i felt. MRR-systemet ble utviklet på 1990-tallet, med første prototype i 1993. Systemet produseres og videreutvikles av Kongsberg Gruppen. I Norge er 7000 MRR-radiosett til bruk i alle forsvarsgrener under anskaffelse, og innfasingen av systemet begynte i 1999. Kongsberg Gruppen produserer nå ca. 1600 enheter i året. Kontrakt for leveranse av systemet er også inngått for levering til Ungarn.

De eksisterende bærbare radioene i MRR-systemet er relativt store og tunge (12&nbsp;kg. med batteri), og bæres i ryggpakning. MRR-systemet skal derfor kompletteres med et MRR-kompatibelt håndholdt radiosett, primært beregnet for kortholds direktesamband mellom radioer uten å gå via basestasjon.

## Lett feltradio (LFR)
Kongsberg Gruppen markedsfører de håndholdte MRR-radiosettene under typebetegnelsen MH 300, men den kalles i forsvarssammenheng gjerne Lett Feltradio (LFR) (900g, 195x78x42mm. og 50&nbsp;cm. lang antenne). Den fungerer omtrent som MRR (bærbar) eller MBU (kjøretøymontert) med tanke på teknologi. Den har dog begrensede muligheter for høy sendereffekt og vil dermed ikke nå like langt.

## Eksterne lenker
* Kongsberg Defence & Aerospace
Denver

**Denver** er hovedstaden og den største byen i delstaten Colorado i USA. Den har 663 862 innbyggere (pr. 2014); med forsteder har Denver-Aurora området omtrent 2,83 millioner innbyggere. Denver ble grunnlagt i 1854 og oppkalt etter guvernøren i Kansas-territoriet, som het James W. Denver.

Denver ligger ved foten av fjellkjeden Rocky Mountains. 15. trinn på Colorados Kapitol ligger 1&nbsp;609&nbsp;m over havet, hvilket har gitt Denver navnet «Mile High City». 

Siden Denver er den største byen med 600&nbsp;km omkrets, er den et viktig transportsentrum. Den nye flyplassen som ble åpnet i 1995 var, målt i antall passasjerer, USAs 5. største og verdens 10. største i 2004 og verdens nest største etter areal.

## Denver County
Denver er også et fylke, og det grenser mot Adams County i nordøst, Arapahoe County i øst og mot Jefferson County i vest. Det har et totalt areal på 401 km² hvorav 4 km² er vann. Fylket ble grunnlagt i 1902 av land som ble skilt ut fra Arapahoe County.

## Befolkningsutvikling

## Severdigheter
Larimer Square er en trendy gate som har en rekke kaféer, restauranter samt forretninger downtown i Denver. Her får en inntrykk av såvel historien som det mer moderne Denver.

Marlowe's Restaurant er beliggende midt i sentrum.

Colorado History Museum gir en beskrivelse av historien til indianere, cowboys samt gullgravere fra Colorado.

Invesco Field er hjemmebanen til Denver Broncos. Her finnes dessuten Colorado Sports Hall of Fame museum.

Red Rocks Ampitheatre er et naturlig amfi med 9&nbsp;000 seter. Der har det blitt arrangert konserter med grupper som The Beatles og U2.

## Referanser


## Eksterne lenker
* 
*
Jarocin

**Jarocin** (tysk *Jarotschin*) er en by i det sentrale Polen, i Det storpolske voivodskap, med  innbyggere (2021). Byen tilhørte Preussen og Tyskland det meste av tiden mellom 1793 og 1945, og lå i den prøyssiske provinsen Posen.

## Sønner og døtre
*Eduard Lasker, tysk politiker, født i Jarotschin 1829;
*Hugo Fürst von Radolin, tysk diplomat, født i Jarotschin 1841
*Elisabeth Schwarzkopf, tysk operasangerinne, født i Jarotschin 1915

## Jarocinfestivalen
Byen ble kjent på 1980-tallet takket være Jarocinfestivalen, en av de første rock- og punkmusikkfestivalene i Østblokklandene.

## Utdannelse
* Wielkopolska Wyższa Szkoła Humanistyczno-Ekonomiczna

## Referanser


## Eksterne lenker
*
Tyskere

**Tyskere** (tysk: *die Deutschen*) er mennesker av *tysk opprinnelse*, eller personer som assosierer seg med den tyske kulturen.

Konseptet *tysk* har variert. Tradisjonelt ble alle tysktalende regnet som tyskere; dette var et langt mer distinkt konsept enn *[[Tyskland]]*, tyskernes land.

I noen grad ble *tysk* også brukt om personer fra det gamle tyske rike, det tysk-romerske rike. Dette omfattet en stor del av, men ikke hele, det tyske kulturområdet.

I det 19. århundre, etter Napoleonskrigene og det tysk-romerske rikes fall, utviklet Østerrike og Preussen seg til de ledende to motstridende krefter innenfor Tyskland, som begge forsøkte å reetablere den delte tyske nasjonen. Preussen lyktes i dette, og klarte til og med å få med seg Bayern ved grunnleggelsen av Det tyske rike. Det multi-etniske Habsburgmonarkiet ble dermed effektivt utestengt fra forsøket på å skape en tysk nasjonalstat. Etter den tyske riksgrunnleggelse fikk *tysk* en ny betydning: Nemlig *rikstysk*, borger av det tyske rike. Det er i denne sammenhengen *tysk* oftest brukes idag.

I historisk kontekst er det også mulig å regne østerrikere og tyske sveitsere er *tyskere* i den tradisjonelle betydningen av ordet. Mozart var like mye tysk som han var østerriksk. Nederlenderne, som snakker et nedertysk språk (nederlandsk), regnes imidlertid vanligvis ikke lenger som tyskere.

## Referanser


## Eksterne lenker
*
Calgary

**Calgary** er den største byen i provinsen Alberta, Canada. Det ligger i den sørlige delen av provinsen, i et område med fjell og høye sletter, omtrent 80 km øst for Canadian Rockies. Byen ligger i Parkland-regionen i Alberta, og er den tredje største bykommunen, etter folketall, i Canada. 

Per 2011 er Calgary Canadas fjerde største byområde. Calgary er kjent som en destinasjon for vintersport og økoturisme med en rekke store fjell-destinasjoner som nasjonalparken Banff i Rocky Mountains i nærheten av byen. Økonomisk aktivitet i Calgary er for det meste sentrert rundt oljeindustrien og Canadas største oljeselskap, *[[Suncor Energy]]* har sitt hovedkontor i byen. Jordbruk, turisme, og høyteknologiske næringer bidrar også til byens raske økonomiske vekst. 

## Kultur
Calgary avholder mange store årlige festivaler, som blant annet: Calgary Stampede, The Folk Music Festival, The Syrin Festival, One Yellow Rabbit High Performance Rodeo, Calgarys internasjonale festival for kunst, Banff-Calgary International Writers Festival, Calgary International Tale Festival One World Festival, og den fjerde største karibiske festival i landet (Carifest). 

En innbygger i Calgary kalles for en Calgarian.

## Sport
I 1988 arrangerte Calgary, som første kanadiske by, de olympiske vinterleker.
Calgary ble rangert som verdens reneste by av Mercer Quality of Living i en undersøkelse publisert i 2007 av Forbes Magazine. 

Byens NHL-lag heter Calgary Flames. 

## Politikk

Innbyggerne i Calgary velger 14 bystyremedlemmer og en borgermester til bystyret i Calgary hvert fjerde år. Den nåværende borgermesteren, Naheed Nenshi, ble først valgt i 2010 og senere gjenvalgt i 2013. Han er den første muslimske borgermesteren i en av de nordamerikanske storbyene.

Calgary er representert av 25 representanter i provinsparlamentet i Alberta. 20 av representantene kommer fra det progressive konservative partiet, tre kommer fra det liberale partiet og to kommer fra det konservative Wildrose Party. 

Calgary har åtte representanter i det føderale Underhuset. Alle åtte representerer Canadas konservative parti. Tidligere statsminister Stephen Harper var valgt fra valgdistriktet Calgary Southwest. Harper, som var statsminister fra 2006, er den andre statsministeren som er valgt inn fra Calgary. Richard Bedford Bennett, statsminister fra 1930 til 1935, var valgt inn fra Calgary West.

## Referanser


## Eksterne lenker
* 
*  
* University of Calgary (engelsk)
* Calgarys offentlig bibliotek (engelsk)
* Reiseturisme i Calgary  (engelsk)
Hydro

Navnet eller begrepet **Hydro** har flere betydninger:
* Hydro, et tettsted i den amerikanske delstaten Oklahoma
* DF «Hydro», en norsk dampdrevet jernbaneferge
* Hydrogen, et grunnstoff med kjemisk symbol H og atomnummer 1
* Norsk Hydro, et norsk industrikonsern, leverandør av blant annet aluminium og aluminiumprodukter
* Toronto Hydro, et canadisk kraftselskap
* Hydro-Québec, en canadisk produsent av vannkraft
* Hydro Tasmania, en australsk kraftprodusent
Erkebiskop

En **erkebiskop** er en høyere biskopsrang i en kristen kirke. Ordet er en sammensetning av gresk *arkhe* (først) og *biskop* (som igjen er avledet av greske episkopos som betyr 'tilsynsmann'). Han leder (normalt) et erkebispedømme, som på grunn av sin størrelse, geografiske plassering eller historiske betydning er gitt en fremtredende posisjon i den kirkelige struktur.

I de kirker som har egen ordinasjon for biskoper blir det ikke utført noen ny ordinasjon ved utnevnelse til erkebiskop.
Det betyr at erkebiskopens rang over biskopen først og fremst gjelder administrative og rettslige spørsmål; i teologisk forstand er de sidestilt.

En erkebiskop har ikke nødvendigvis mer makt enn en vanlig biskop. Men mange erkebispedømmer er også metropolitanseter (se metropolitt), hvilket betyr at de har et overordnet ansvar for flere omkringliggende bispedømmer (som i noen kirkesamfunn da kalles suffraganer). I vest er de fleste erkebispedømmer også metropolitanseter, mens det i øst finnes langt flere erkebispedømmer som ikke har denne status.

I Den katolske kirke finnes også titulærerkebiskoper, på samme måte som man har titulærbiskoper. De har samme formelle rang som erkebiskoper, men leder ikke egne bispedømmer. De fleste av dem arbeider i kirkens administrasjon, den romerske kurie.

## Erkebiskoper i Norden
Norge fikk sin første erkebiskop i 1153, i Nidaros. Embetet ble nedlagt da kirken i Norge ble underlagt dansk styre ved reformasjonen i 1537. Kirken i Danmark-Norge valgte, da bispetittelen noen år senere ble tatt i bruk igjen, å ikke gjeninnføre erkebispeembetet. I stedet gjorde man biskopen i den politiske hovedstaden – København, for Norges vedkommende Christiania fra 1814 – til ledende biskop med status av fremst blant likemenn (primus inter pares). I Folkekirken i Danmark er dette fortsatt ordningen. I Den norske kirke ble dette i 1917 endret til årlig valg av formann (fra 1932 preses) i Bispemøtet, også her med status som "fremst blant likemenn". Fram til 1998 ble Oslo biskop alltid valgt som preses av biskopene. 1998-2010 ble andre enn Oslo biskop valgt til preses, for fire år om gangen. Fra oktober 2011 har Den norske kirke fast preses, med sete sammen med biskopen i Nidaros – Norges gamle erkebispeby.

Kirken i Sverige beholdt ved reformasjonen erkebispesetet i Uppsala, men slik at embetet ikke lenger var overordnet de andre biskopene – bare "fremst blant likemenn". Den evangelisk-lutherske kirke i Finland opprettet sitt erkebispesete i Åbo etter svensk mønster i 1817, da politiske endringer gjorde at kirken ikke lenger var under svensk styre. 

De fleste lutherske kirker i verden har ikke erkebiskop.

## Erkebiskoper i Storbritannia
Den engelske kirke beholdt erkebispeembetet ved reformasjonen på 1500-tallet, med erkebispeseter i Canterbury og York. Erkebiskopen av Canterbury er symbolsk (men ikke kirkerettslig) overhode for Den anglikanske kirke, som består av 44 nasjonale og regionale kirker i alle verdensdeler – der de fleste bruker erkebispetittelen om den ledende biskopen.

## Se også
* Nidaros erkebispedømme

## Referanser


## Eksterne lenker
*
User Friendly

**User Friendly** er en daglig tegneseriestripe om en liten Linux-basert ISP og er sentrert rundt teknologihumor, eller nerdehumor. Den er skrevet og tegnet av J.D. "*Illiad*" Frazer og har vært en av de største og mest populære internettegneseriene siden den første stripen kom ut den 17. november 1997. Den har inspirert mange andre lignende serier som Penny Arcade og PvP.

User Friendly har i tillegg blitt trykket i flere aviser, og er derfor verdens første tegneserie til å ta turen fra internett til trykket medium.

## Bibliografi
Flere samlebøker har blitt trykket:
* *User Friendly* ISBN 1-56592-673-0
* *Evil Geniuses in a Nutshell* ISBN 1-56592-861-X
* *The Root of All Evil* ISBN 0-596-00193-2
* *Even Grues Get Full* ISBN 0-596-00566-0

## Eksterne lenker
* 
* Dust Puppy's første opptreden i User Friendly , 3. desember, 1997
* Dust Puppy's og Erwins første sang , 8. februar, 1998
* Dust Puppy's rollebeskrivelse
Katolske klostre i Norge

En oversikt over **katolske klostre i Norge** vil naturlig dele seg i to tidsepoker: Middelalderens store klostre, fra omkring 1100 til noen år etter reformasjonen i 1537, og de klostre som er opprettet etter at Den katolske kirke igjen fikk tillatelse til å virke i Norge.

## Middelalderens klostre

### Mannsklostre

### Kvinneklostre

## I moderne tid

Det moderne ordensvesen er annerledes enn i middelalderen. Mange ordener har ikke klostre i ordets rette forstand, men heller konventer (fra latin *convenire*, 'å samles') eller kommuniteter (fra latin *communitas*, 'fellesskap'). Skillelinjene kan være vage, og man foretar derfor gjerne en grov inndeling i fellesskap i en apostolisk tradisjon, det vil si de som har sitt virke ute i samfunnet; og kontemplativ tradisjon, det vil si de som lever innenfor klostermurer.

### Apostoliske hus for kvinner

## Se også
* Norske middelalderkirker i stein

## Referanser


## Litteratur
* Karl Gervin (2019)  En dag i Herrens forgårder. Med munkene på Hovedøya 1. august 1197. St. Olav forlag

## Eksterne lenker
* Middelalderkloster hos den katolske kirke
Henny Lie

**Henny Lie** (født 1945) er en norsk fotograf.
 
Lie har bakgrunn fra Parsons School of Design i New York. Hun har også studert ved Bergen Kunsthåndverk- og Designskole og Vestlandske Kunstakademi. 

Henny Lie har hatt separatutstillinger og deltatt i kollektive utstillinger i inn- og utland. Lie deltok på Statens Høstutstilling i årene 1978–1980 og 1990–1991.

Lie står bak bilder som «Olje på vann».

## Referanser
Rosa

**Rosa** er en farge som ikke inngår i fargespekteret. Den består alltid av flere bølgelengder. Rosa omfatter fargenyanser fra lys rød til lilla. Det er også overganger mellom rosa og oransje. Rosa kan lages ved å blande rød og hvit maling. Magenta er en kraftig nyanse av rosa som brukes som en av fire basisfarger i vanlig firefargetrykk og i fargeskrivere.

Rosa regnes i den moderne, vestlige kulturen som en feminin farge og symbol på det kvinnelige. Rosa farger, særlig på klær, er et utbredt kjønnssymbol for jenter. Fargen forbindes ofte også med romantikk og homoseksualitet. I rokokkomoten på 1700-tallet var sterke farger som rosa ansett som en potent farge som også ble båret av mange menn i overklassen.

## Bright pink

**Bright pink** eller **rose** er betegnelser på fargen på fargehjulet mellom magenta og rød. 

## Eksterne lenker
*
Svart

**Svart**, eller **sort**, regnes i dagligtalen som en farge. Et fullstendig svart objekt absorberer alle synlige bølgelengder av lys og reflekterer ingenting.

Svart er i vestlig kultur oppfattet spesielt som sorgens farge. 
## Malerkunst

Kunstnere har dels brukt kull og forskjellige trykksverter, avhengig av om det dreide seg om tegning eller grafikk, dels nøyd seg med å blande farger slik at effekten ble tilnærmet svart. Ved bruk av naturpigmenter blir der så godt som alltid en fargetone igjen, slik at man snakker om blåsvart eller brunsvart.
Tilnærmet rent svart pigment ble framstilt ved å forkulle elfenben som ble finmalt og tilsatt malemiddel. Elfenbenssvart ble brukt, og brukes fortsatt til å dempe farger fra lyse til mørke sjatteringer, men sjelden som ren farge på et lerret. Unntak finnes, slik som de Stijl-kunstnerne som brukte svart sammen med primærfargene. Mange fargestrålende malerier fra tidligere tider kan ha vært lasert med svart, som i tynne lag bidrar til at farger får ekstra dybde og glans.
Innen mange kunstretninger var direkte bruk av svart ikke betraktet som helt «stuerent», og det vakte oppsikt da en av impresjonistene påpekte at svart var en utmerket farge dersom den ble brukt på rett sted.

## Tekst

Innen skrivekunsten har hvitt skrivemateriale og så svart tekst som mulig, vært ønskelig, siden bokstaver og tegn da fremstår som mest leselige. Det å finne fram til best mulige svarte pigmenter har derfor vært en utfordring. Kull og forskjellige varianter av sot har stort sett blitt foretrukket, men også sepia-blekk (blekksprutblekk) og annet har vært forsøkt. Mange av de tidlige svertene har vist seg å blekne eller bli brune i tidens løp.

## Heraldikk

Innenfor heraldikken er svart en helt ordinær farge og den finnes i mange våpenskjold uten noen negativ betydning eller symbolikk. Vi finner derfor svart i såvel offentlige våpen, bl.a. riksvåpen og landskapsvåpen, som i private våpen som slektsvåpen og foreningsvåpen. Svart i slike våpenskjold forekommer i alle europeiske land og helt fra middelalderen til idag. Det er dessuten innslag av svart i en rekke nasjonalflagg og andre flagg.
Hel

**Hel** har to betydninger i norrøn mytologi:
*Hel (underverdenens herskerinne)
*Hel (underverdenen)

Det kan også referere til: 
* Hel (Polen)
Slovakisk

**Slovakisk** er et slavisk språk som sammen med tsjekkisk, polsk og sorbisk utgjør den vestslaviske språkgruppa. I likhet med slaviske språk for øvrig er slovakisk et kasusspråk og består av seks kasus eller tilfeller: nominativ, genitiv, dativ, akkusativ, instrumentalis og lokativ. I tillegg fins rester av et sjuende kasus, vokativ, brukt i formell korrespondanse. I så måte har slovakisk, som slaviske språk generelt, hatt ei annen språkutvikling enn for eksempel norsk og engelsk, som har gått over til å bli ordstillingsspråk.

Slovakisk er svært beslektet med tsjekkisk, skjønt det påstås at språkene er på glid fra hverandre etter oppløsinga av føderasjonen Tsjekkoslovakia i 1993. I daglig bruk er språkene svært kompatible, og en slovak og tsjekker kan føre en lengre samtale uten større misforståelser.

Språket skrives med det latinske alfabetet, men med diakritiske tegn som markerer bløte konsonanter: č, ď, ľ, ň, š, ť, ž.

Slovakisk er offisielt språk i republikken Slovakia, samt i Den europeiske union. I tillegg snakkes det av minoriteter i Tsjekkia, Ungarn, Serbia og i enkelte andre østeuropeiske land. 

## Referanser


## Eksterne lenker
*
Pokus forlag

**Pokus forlag** er et norsk forlag som utgir tegneserier av unge norske tegneserieskapere. Pokus ble startet i 1999 av blant annet Stian Andreassen som fungerer som redaktør, med Øyvind Lauvdahl og Karl Bjølseth i resten av redaksjonen. Alle som arbeider med Pokus jobber på idealistisk grunnlag, og derfor får ingen betalt. Alle inntekter går uavkortet til nye utgivelser.
  

## Eksterne lenker
* pokus.no
Art Spiegelman

**Arthur Spiegelman** (født 1948) er en amerikansk tegneserieskaper. Han ble født i Stockholm, men flyttet som ung til USA sammen med foreldrene. 

I 1960- og 1970-årene figurerte han som en av de store kreftene innen amerikanske undergrunnstegneserier. Han begynte som profesjonell tegner som 16-åring og bidrog til blader som *Real Pulp*, *Young Lust* og *Bizarre Sex*, under psevdonymer som «Joe Cutrate», «Skeeter Grant» og «Al Flooglebuckle». Han grunnla i tillegg to viktige tegneserieantologier; *[[Arcade (tegneserieblad)|Arcade]]*, sammen med Bill Griffith, og *[[RAW]]*, sammen med hans kone og kunstneren Françoise Mouly i 1980.

I 1986 gav Spiegelman ut første bind av *[[Maus]]* (*Maus: A Survivor's Tale*, også kjent som *Maus: My Father Bleeds History*) en historie som handler om hvordan foreldrene hans overlevde holocaust. Bind 2 kom i 1991 og het *Maus: from Mauschwitz to the Catskills*. Serien fikk da mye oppmerksomhet, også fra miljøer som vanligvis ikke var så interessert i tegneserier. Det ble satt opp en utstilling på Museum of Modern Art i New York. Serien vant Pulitzerprisen i 1992 og den norske Sproingprisen i 1993.

Utover 1990-årene jobbet Spiegelman for *[[The New Yorker]]*, hvor han sluttet rett etter terrorangrepene av 11. september 2001.

## Referanser


## Eksterne lenker
* 
* 
* Art Spiegelman i ''Lambiek Comiclopedia''
Maus

***Maus: En overlevendes fortelling*** (eller bare ***Maus***) er en tegneserieroman av Art Spiegelman. Den har blitt kalt et mesterverk som har endret hvordan tegneserier oppfattes innen akademia og av allmennheten.

## Handling
*Maus* forteller hvordan tegneserieskaperen Arties far, Vladek Spiegelman, overlevde andre verdenskrig og holocaust som polsk jøde. I tillegg handler boken om Arties til tider problematiske forhold til faren, hvordan morens selvmord påvirket begge, og hvordan krigens sår forplanter seg nedover generasjonene.

Gjennom boken blir forskjellige grupper med mennesker portrettert antropomorfisk. Jøder blir portrettert som mus (tysk: *Maus*), tyskere som katter, franskmenn som frosker, polakker som griser, amerikanere som hunder og så videre. Dette var både noe som var hentet fra barnetegneserier og en ironisk kommentar til nazistisk propaganda som gjorde akkurat det samme.

## Utgivelser
Art Spiegelman og hans kone Françoise Mouly ga ut tegneserie-antologien ''RAW''. Der ble det meste av historien i *Maus* trykket som føljetong i 1980-1991. Den ble senere publisert i to bind, det første i 1986 med undertittelen *My Father Bleeds History* og det andre i 1991 med undertittelen *And Here My Troubles Began*. Begge bind ble utgitt samlet i USA for første gang i 1996.

*Maus* har blitt utgitt på minst 30 språk. I Norge kom den først ut i nynorsk oversettelse av Lars Amund Vaage og senere på bokmål oversatt av Alexander Leborg.

## Mottakelse
*Maus* har høstet stor anerkjennelse, og blant prisene er en pulitzerpris i 1992. Spiegelman ble tildelt Grand prix for sine samlede verk under Den internasjonale tegneseriefestivalen i Angoulême i 2011. Tegnserieromanen har slått godt an i Norden, og i 1988 vant bind 1 den svenske prisen Urhunden for beste oversatte tegneseriebok, og bind 2 vant samme pris i 1993. I 1993 vant *Maus: Historia til ein overlevande* den norske Sproingprisen for beste oversatte tegneserie.

Maus har også blitt møtt med protester, blant annet i Israel og Polen. I 2015 fjernet russiske bokhandler den fra hyllene fordi forsiden viste et hakekors. De fryktet represalier fra russiske myndigheter. I 2022 ble boken fjernet fra pensum for 13-14-åringer av skolestyret i McMinn fylke i Tennessee, og del av begrunnelsen var at den viste nakenhet. Art Spiegelman hevdet at fordi skolestyret ikke hadde mulighet til å forby temaene for boken, hektet de begrunnelsen på at formatet kunne være skadelig for unge sinn: "[...] de beskrev det som en naken kvinne, og det jeg så, var det nakne liket av min mor i badekaret etter at hun hadde kuttet pulsåren i håndleddene". Sensuren utløste lokale aksjoner for å gi unge tilgang til *Maus*.

## Referanser


## Eksterne lenker
* 
*  Spiegelman, Art (1993). ''Maus: Historia til ein overlevande''*.* Oversatt av Lars Amund Vaage. Oslo, Cappelen. ISBN 8202138426. Tilgjengelig for norske IP-adresser via Nasjonalbiblioteket.
Tegneserieskaper

En **tegneserieskaper** (også kalt **tegneserieforfatter** eller **tegneserietegner**) er en person som skaper tegneserier. Skaperen kan fungere som idémaker, manusforfatter og tegner, samt ta på seg andre oppgaver som rentegning med tusj eller utforme bokstavene som en tekster.

Begrepet *tegneserietegner* kan også referere kun til personen som illustrerer en manusforfatters tekst, i likhet med en illustratør. I likhet kan *tegneserieforfatter* referere til en tegneseries manusforfatter.

Eksempler på internasjonalt kjente serieskapere er Walt Disney, Hergé, Tove Jansson, Don Rosa, Marjane Satrapi, Art Spiegelman og Naoko Takeuchi. Kjente forfattere av opprinnelig norskspråklige verk inkluderer blant andre Malin Falch, Jason, Arild Midthun, Kjersti Synneva Moen, Lise Myhre og Frode Øverli.

## Referanser


## Eksterne lenker
*
Torkel Ravndal

**Torkel Ravndal** (1936–2004) var en norsk styrkeløfter. Han var en tid kjent for å være Norges og Europas sterkeste mann. Han oppnådde både norges-, europa- og verdensrekord.

## Tidlig liv
Ravndal ble født 14. oktober 1936 og vokste opp på Figgjo i Sandnes kommune. Han var den yngste i en søskenflokk på fire. Moren døde allerede da han var 3 år gammel. Både far og bestefar var store og sterke av natur, og bestefaren hadde visst nok en rekord i løft med lillefingeren. I oppveksten var Ravndal lang og tynn, men lynrask. Han var opptatt av fotball og speedwaykjøring, og for å få en bedre fysikk begynte han å trene med vekter.

## Styrkeløftkarriere
Han begynte å trene seriøst med vekter i 1961, i en alder av 25 år. I 1962 begynte Ravndal å trene på gymmen til «Samson» (Jan Harry Hasselquist) i Stavanger. Ravndal og Samson turnerte senere sammen og holdt flere styrkeshow rundt omkring i landet. I 1963 flyttet Ravndal til Danmark og fikk jobb som instruktør på et helsestudio der. Han bodde i Danmark i fem år.

I 1965 tok han sitt første NM-gull i styrkeløft og satte allerede da nordisk rekord i markløft på 281 kilo. I årene som kom satte Ravndal flere norske og nordiske rekorder i blant annet markløft og benkpress. 

Under NM i styrkeløft i 1969 satte han sin første verdensrekord i markløft på hele 357,5 kg. I dette norgesmesterskapet løftet han i benkpress 192,5 kg, som var ny norsk rekord, og i knebøy 200 kg. Sammenlagt resultat ble 750 kg.

Han forbedret og holdt verdensrekorden i markløft i flere år. Hans største godkjente markløftrekord var på 375 kg , men uoffisielt skal han ha løftet hele 402,5 kg . Torkel Ravndal var regnet som verdens beste markløfter til langt innpå 80-tallet.

Han hadde flere rekorder som f.eks. 240kg i benkpress, 260kg i knebøy (skadet sitt høyre kne i ungdommen), 110kg bicepscurl, 1840 kg vikingløft og 285 kg enhånds markløft.

Ravndal var en stor mann. Han var 193 cm høy og veide rundt 155 kg. Overarmen hans målte 61 cm, underarm 50 cm, nakke 51 cm, lår 79 cm, bryst 167 cm og håndledd 25 cm.

## Resultater og meritter i styrkeløft

## Turneliv
I 1970 startet Ravndal på en omfattende showturné. Showene trakk mange mennesker, og Ravndal tjente store penger på dette. Et av glansnumrene hans var å slå en syv tommers spiker gjennom en tre tommers planke med bare neven. Ravndal hadde også show sammen med Arve Opsahl.

I 1972 ble Ravndal utestengt fra å delta på flere styrkeløftstevner fordi han ble regnet som profesjonell, men han fortsatte sine turnéer rundt om i Norge og i Norden.   

## Helseproblemer
Etter 40 år med styrkeshow og tunge løft, måtte han gi seg med turnering i 2000 på grunn av betydelige helseproblemer. Den 13. september 2004 måtte han gi tapt for sykdom, og sovnet stille inn.

## Legendestatus
Torkel Ravndal var allerede i leveårene av mange ansett som en legende. Ravndal blir av mange regnet som norgeshistoriens sterkeste mann.

På albumet *[[Kast alle papirene]]* har deLillos en egen sang om den levende legenden Torkel Ravndal.

## Referanser


## Eksterne lenker
* deLillos' sang om Torkel Ravndal
* Treningsforum om Torkel Ravndal
Otep

**Otep** er et nu metal-band fra sørlige California. Gruppen består av vokalisten Otep Shamaya, gitaristen Lee Rios, trommisen Doug Pellerin og eViL på bass. Bandet har fått mye oppmerksomhet på grunn av den karakteristiske kvinnevokalen, noe som er meget spesielt i sammengeng med mer seriøs tyngre metall. At Sharon Osbourne så gruppen live sikret dem en opptreden på Ozzfest uten at de hadde fått platekontrakt.

Otep er et anagram for poet.

## Diskografi
*2001 – *Jihad* (EP)
*2002 – *Sevas Tra*
*2004 – *House of Secrets*
*2005 – *Wurd Becomes Flesh* (EP)
*2007 – *The Ascension*
*2009 – *Smash the Control Machine*
*2011 – *Atavist*

## Eksterne lenker
* 
*
Stillehavsfranc

**Stillehavsfranc** (***franc Pacifique***), også kalt **CFP-franc** (*franc CFP*, av *Change Franc Pacifique*), er en valuta som brukes i noen franske områder i Stillehavet. Valutaen utgis av sentralbanken Institut d'émission d'Outre-Mer. ISO 4217-koden er XPF.

## Historie
Valutaen ble opprettet i desember 1948, samtidig som CFA-franc. Den brukes i Fransk Polynesia, Wallis- og Futunaøyene samt i Ny-Caledonia.

Den var tidligere bundet til franske franc i en fastlagt vekslingskurs; ved overgangen til euro ble den bundet til den nye valutaen. Kursen var fram til 1948 1 CFP-franc = 2,40 franske franc. Den ble da endret til 1 CFP-franc = 5,50 franske franc, i tråd med devalueringen av franske franc. Neste endring kom i 1960, da nye franske franc ble innført med en kurs på 100 gamle franc = 1 ny; dermed ble verdien 1 CFP-franc = 0,055 franske franc. Dette betyr at CFP-franc aldri har blitt devaluert; det er kun valutaen den er bundet til som ble det. Ved overgangen til euro i Frankrike ble vekslingskursen 6,55957 CFP-franc = 1 €.

En forordning av 15. september 2021, som trådte i kraft 26. februar 2022, definerer navnet CFP-franc som "francen til de franske samfunnene i Stillehavet".https://www.legifrance.gouv.fr/jorf/id/JORFTEXT000044060532.

## Seddelserien fra 2014

Den 20. januar 2014 ble en ny seddelserie satt i sirkulasjon. Det ble utstedt nye sedler pålydende 500, 1000, 5000 og 10000 stillehavsfranc. Motivene på sedlene er hentet fra kulturhistorien og naturen i de tre områdene der sedlene benyttes.

## Referanser


## Eksterne lenker
* Institut d'émission d'outre-mer
* ''L'histoire du Franc Pacifique'', Institut d'émission d'outre-mer, 2014
Georg Milbradt

**Georg Milbradt** (født 23. februar 1945 i Eslohe i Sauerland) er en tysk politiker for Christlich Demokratische Union (CDU) som var ministerpresident i den tyske delstaten Sachsen fra 2002 til 2008.

Milbradt studerte økonomi, jus og matematikk i Münster (Nordrhein-Westfalen). Fra 1990 til 2001 var han finansminister i Sachsen. Han etterfulgte sin partifelle Kurt Biedenkopf i 2002 som statsminister.

## Referanser
Kurt Biedenkopf

**Kurt Biedenkopf** (født 28. januar 1930 i Ludwigshafen, død 12. august 2021) var en tysk jurist, universitetsrektor og politiker (CDU) som var statsminister i fristaten Sachsen fra 1990 til 2002. Han var den første statsminister (*Ministerpräsident*) i Sachsen etter sammenslåingen av DDR med Vest-Tyskland. Han var en nær samarbeidspartner til Helmut Kohl. Tidligere hadde han en lang politisk karriere i Nordrhein-Westfalen var generalsekretær i CDU fra 1973. Biedenkopf studerte blant annet ved Georgetown University og hadde doktorgrad i rettsvitenskap. Han var rektor ved Ruhr-Universität Bochum 1967-1969.

Biedenkopf ble i 1994 hedret med storkors av Den Kongelige Norske Fortjenstorden.

## Referanser


## Eksterne lenker
* 
*
SS (andre betydninger)

**SS** er en forkortelse for *[[Schutzstaffel]]*, en paramilitær organisasjon i Nazi-Tyskland (1925–1945)

**SS**, **Ss**, **ss**, eller lignende kan også referere til:

## Steder
* Studentsenteret, senter for universitetvirksomhet i Bergen
* Sassari (provins), provins i Italia (kjennetegn på kjøretøy)
* Sør-Sudan (ISO 3166-kode «SS»)
* San Sebastián, kystby i Spania

## Språk
* ß eller ss, tyskspråklig ligatur
* Svati (ISO 639-1-kode «ss»)

### Latin
* *[[sensu stricto]]* (*i snever forstand*), latinsk term
* *santi* (flertallsform av *[[helgen]]*), som i *SS Petrus et Paulus*

## Vitenskap og teknologi
* Stainless steel (rustfritt stål), noen ganger merket SS
* Suspendert stoff, og andre ikke-flytende materiell, i vann

### Biologi og medisin
* Serotonergt syndrom, oppstår ved for høyt nivå av serotonin
* Sjögrens sykdom, en autoimmun sykdom

### Databehandling
* .ss, Sør-Sudans nasjonale toppnivådomene
* Screenshot (skjermdump), digitalt bilde som viser innholdet på en skjerm
* Super speed USB, eller USB 3.0

### Måleenheter
* Spiseskje (ss), enhet for volum
* Sum-of-Squares, brukt i statistikk og data-analyse

## Transport
* Skipsprefiks for seilskip (også skrevet *S/S*)
* Skipsprefiks for *steam ship* (dampskip)

## Annen bruk
* U.S. Secret Service, amerikansk føderal politietat
* Slay Squad, norsk jentegruppe på Facebook med  medlemmer

## Referanser
IMF (andre betydninger)

**IMF** er en forkortelse for:

* Det internasjonale pengefondet (*International Monetary Fund*)
* International Metalworkers' Federation (Det internasjonale metallarbeiderforbundet)
* Interplanetarisk magnetfelt

**ImF** kan i norsk sammenheng henvise til
* Indremisjonsforbundet (*ImF* med liten *m*, fordi *Indremisjon* er ett ord.)
Noxagt

**Noxagt** er et norsk hardrock-band. Det var opprinnelig et soloprosjekt startet av bassist Brandsdal i 1999, men ble utvidet til trio i 2001, Kjetil D. Brandsdal på bass, Nils Erga på bratsj og Jan Christian L. Kyvik på trommer. Høsten 2004 spilte de en rekke konserter sammen med Lasse Marhaug. Erga ble byttet ut med Anders Hana (gitar) i 2005 og Hana ble byttet ut med John Hegre (gitar) i 2010. 

## Diskografi

### Album

* *Turning It Down Since 2001* CD-R (Selvutgitt promo, 2003)
* *Turning It Down Since 2001* CD (Safe As Milk, 2003) – skandinavisk utgave
* *Turning It Down Since 2001* CD/LP (Load, 2003)
* *The Iron Point* CD/LP (Load, 2004)
* Noxagt / Ultralyd: *Firebird / The Smell Of Inces*t LP (Textile, 2006)
* *Noxagt* CD (Young Aspiring Professionals, 2006) – norsk utgave med bonusvideo
* *Noxagt* CD/LP (Load, 2006)

### EP-er

* *KFJC* 7" EP (Norway Rat, 2002)
* Noxagt / Hellfire: *Split* 7" EP (Nor Wave, 2002)
* "Tears in the Makeup (Noxagt remix)" på The Chairs: *Tears in the Makeup* 7"/CD-EP (Kippers, 2003)

### Samleplatebidrag

* "Mek It Burn (Demo)" på *Showcase NO* CD-R (nedlastbar fra utgave 8 av nettmagasinet Localmotives, 2002)
* "Powerchild" på *The Wire Tapper 7* CD (The Wire, 2002)
* "Det Er Typisk Norsk Å Være Best" på *Fjord Focus* CD (The Wire, 2002)
* "Cockburn (Reh. 02)" på *The Noise Is Only In Your Head* CD (Gold Soundz, 2003)
* "Ondskapens Blomster" på *Safe As Milk Festival sampler* CD (Safe As Milk, 2003)
* "Regions Of May" på *For the Dead in Space Vol. II & III* 2CD (Secret Eye, 2003)
* "Drid Machine" på *Hits Omnibus* 2CD (Wantage USA, 2004)

### Kjetil D Brandsdal solo som Noxagt

* Noxagt / Kjetil D Brandsdal: *Split* MC (Selvutgitt, 1999(?))
* *Noxagt* 7” EP (Nor Wave, 2000) – 22 spor
* *Noxagt* 7” EP (Nor Wave, 2000) – 13 spor
* "What is up?" on *Sandnes / Stavanger* 7” EP (Nor Wave, 2000)
* "No I don’t", “Drid Machine (live)”, “Not Interested”, “Hairy Vortex”, “Action Culture” på *Sauron* 7” EP (Synesthetic Recordings/Sandnes Records, 2001)
* *Noxagt* CD (Synesthetic Recordings, 2001) – 50-spors samling av all Noxagt-sporene fra de fire 7" EP-ene listet ovenfor, samt uutgitte spor
* *Pantyland* CD-R-kort (Nor Wave, 2001)
* "Groggy" (Noxagt remix)” på The Slingshot Idol: *Nå Skal Du Høre Her* 7” EP (Norway Rat, 2002)
* "Groggy" (Noxagt remix)” på Lack Of Zodiac / The Slingshot Idol split promo CD-R-kort (Norway Rat, 2002)
* "Love Transfusion", "Abdel-Wahab", "Drid Machine" på *Woman Taken In Adultery* CD (Glasvocht Records/Carbon Records, 2002)

## Eksterne lenker
* 
*
Anagram

**Anagram** (av gresk: *ana* og *graphein* = omskrive) er et ord, navn eller et fast uttrykk som er blitt satt sammen ved å stokke rundt på bokstavene i et annet ord eller uttrykk. Ofte er dette humoristisk brukt ved at bokstavene i et personnavn blir stokket om slik at det både gir lydlikhet og samtidig danner et nytt uttrykk som synes velegnet til å karakterisere personen.

## Eksempler
**[[Avledningsmanøver]] = Avdelingsnavn: Møre*
**[[Kama Sutra]] = Austmarka*
**Rivaliserende = Avleirende ris*
**Somlepave = Av eplemos*
**Sortimentsportefølje = Et strømlinjet posefôr*
**[[VG|Verdens Gang]] = Vredens Gnag


;Personnavn
**Erling Jevne – Jeg vil renne*
**Mons Ivar Mjelde – Linjedommervas*
**Petter Nome – Trompetene*

En spesiell gruppe anagrammer er [[palindrom]]ene, der ordene enten forblir nøyaktig de samme om en leser dem forfra eller bakfra: *regninger*, *Otto* og *Anna* eller de gir en annen, men likevel meningsfull betydning ved å snus rundt: *Elvis – Sivle* og *Roma – Amor*.

== Anagram for oppdagelsen av Saturns måne Titan ==
Anagrammer har vært vanlig brukt for å annonsere en vitenskapelig oppdagelse, uten å avsløre detaljer i oppdagelsen.  Da [[Christiaan Huygens]] i 1655 oppdaget den første månen til planeten [[Saturn]], formidlet han observasjonen først som et anagram i et brev til den engelske matematikeren [[John Wallis]].  Anagrammet var et sitat fra den romerske poeten [[Ovid]], etterfulgt av en sekvens av ekstra bokstaver: ADMOVERE OCVLIS DISTANTIA SIDERA NOSTRIS, VVVVVVVCC CRRHNBQX.  En rokkering av bokstavene gir «Saturno luno sua circunducitur diebus sexdecim, horis quatutor», som oppgir at Saturn har en måne med en sirkuleringstid på seksten dager og fire timer.
Huygens formidlet anagrammet også til vitenskapsmenn i Paris, men først i mars 1658 ble funnet offentliggjort i Frankrike. Også for oppdagelsen av Saturns ringer i 1656 brukte Huygens et anagram.  Da den franske matematikeren [[Gilles de Roberval]] hevdet at Huygens i studiet av Saturn baserte seg på hans ideer, som de to hadde diskutert i 1655, så kunne Huygens vise til måne-anagrammet. Dette var datert før møtet mellom de to, og dette førte til at Huygens fikk æren for oppdagelsene. Saturn-månen ble senere gitt navnet [[Titan (måne)|Titan]].

== Referanser ==
<references/>

==Litteratur==
* s-r: Lidt om Anagrammer. *Ny illustreret Tidende'' No. 2. Kristiania, 12te Januar 1879, s. 10-11.

## Eksterne lenker
* Automatisk generering av anagrammer også på norsk
* Internet Anagram Server / I, Rearrangement Servant
* Generering av norske ord basert på input av bokstaver
SA

**SA**, **sa** og liknende skrivemåter er forkortelser som på norsk blant annet kan brukes om

***SA**, samvirkeforetak
***SA**, Sarpsborg Arbeiderblad
***SA**, Sturmabteilung
***SA**, Sør-Australia
***S.A.**, selvangivelse
* **.sa**, toppnivådomene for Saudi-Arabia
Vidkun Quislings andre regjering

**Vidkun Quislings andre regjering** ble utnevnt etter Statsakten på Akershus festning i Oslo 1. februar 1942, da Norge under andre verdenskrig var okkupert av det nazistiske Tyskland. Regjeringen var i stor grad en videreføring av Josef Terbovens kommissariske statsråder. Vidkun Quislings regjering satt inntil frigjøringen 8. mai 1945. I landssvikoppgjøret ble fire av ministrene dømt til døden for landsforræderi (blant dem Quisling) mens resten stort sett ble idømt lange fengselsstraffer.

## Regjeringssammensetning

## Se også
*Vidkun Quislings første regjering
*Administrasjonsrådet (15. april&ndash;22. september 1940)
*Josef Terbovens kommissariske statsråder (22. september 1940&ndash;1. februar 1942)
*Norges regjeringer

## Eksterne lenker
* Riksarkivets presentasjon av Quislings andre regjering
Badedrakt

**Badedrakt** er betegnelsen på et klesplagg man bader eller svømmer i. Vanligvis brukes betegnelsen badedrakt om en drakt som er sammenhengende og dekker det meste av brystet. 

Tidligere brukte man begrepet på badetøy for begge kjønn, men i dag er det vanligst å bruke det bare om kvinnens badetøy, siden menn sjelden går i sammenhengende badetøy som dekker brystet. De bruker isteden *badeshorts* eller *[[badebukse]]*.

I tidligere tider var det vanlig at kvinner gikk med badetøy som gjerne bestod av noen større bukser og topper som dekket mye av kroppen.



Fil:Badedrakter - L0031 480Fo30141606140061.jpg|Badedraktmote (1954)
File:Reklame for badedrakter - L0031 480Fo30141606140122.jpg|Badedraktmote med bikini på vei inn (1954)


Den vanligste typen kvinnelig badedrakt i dag har ikke ben eller ermer, slik at lårene og skuldrene i sin helhet kan ses. Hvor mye av ryggen badedraktene dekker, varierer. 

En kvinnes todelte badetøy kalles bikini og ble oppkalt etter Bikiniatollen.

## Se også
* Badetøy
* Badebukse

## Eksterne lenker
* 
*
Bikini

**Bikini** er todelt badetøy og solbadingsantrekk for kvinner. En bikini består av en BH-formet topp og en truseformet nederplagg. Bikinier kan variere i snitt, farger, mønstre og materialer.

## Bakgrunn


File:Adele Mara Argentinean Magazine AD.jpg|Den amerikanske skuespeilleren Adele Mara (1923-2010) som blond pinup iført todelt badedrakt 1947

File:Vada tuffatrice.jpg|Italiensk svømmerske med bikini og badehette 1955

File:Annual Northern Japan Bodybuilding Championships in 1999.JPEG|Kroppsbyggeren Michelle Dingle-Pemberton i bikini under finalen i  *9th annual Northern Japan Bodybuilding Championships* 1999

File:EM2008 Sara Laura.jpg|Sports-bikinier under EM i sandvolleyball 2008. På førsteplass Sara Goller og Laura Ludwig fra Tyskland, på andre Nila Håkedal og Ingrid Torlen og på tredje Kathrine Maaseide og Susanne Glesnes, alle fra Norge.



## Bruk

Bikini er blitt et vanlig klesplagg for kvinner til bading og svømming, skjønt badedrakt neppe er blitt mindre vanlig. Bikinier brukes i utstrakt grad til soling, slik at mest mulig av kroppen kan få sol på seg. Bikinier kan ha mange forskjellige farger eller mønstre. Når kvinner bader eller soler seg toppløse, har de som regel en bikinibukse på seg. 

Kvinner som spiller sandvolleyball, har gjerne på seg bikinier, ofte med nummer på.

## Varianter
Både BH'ene og buksene kan ha forskjellige former. Som oftest ligner en bikini på en kvinnes brystholder og truse.  En bikinibukse kan variere fra å være bare en G-streng til å ha form som en kort shorts. En bikini-BH kan også variere i form og størrelse.

En *bikini med knytebukse* er en bikini med en bukse som bare har noen stropper på sidene.

På en *tangabikini* har buksens sider form som noen tynne remmer.

Varianter som er så små at de bare såvidt dekker det aller nødvendigste omtales som *microkini* på engelsk. 

*Tankini* er en variant av bikinien som har en større topp istedenfor en bikini-BH.

En *[[monokini]]* kan enten bety en toppløs bikini eller en form for kvinnelig badetøy som består av de samme delene som en bikini, men som henger sammen. Den har remmer som settes sammen på sidene eller foran.

## Referanser


## Eksterne lenker
* 
*